## Vsebina sporočila za starše ob pojavu okužbe s SARS-CoV-2 v oddelku

Spoštovani starši in zaposleni,

obveščeni smo bili, da je bil v oddelku/skupini obšolske dejavnosti/organiziranem prevozu vašega otroka potrjen primer okužbe s SARS-CoV-2. Zaradi navedenega razloga za oddelek vašega otroka prehajamo k izvajanju pouka na daljavo/preklic izvajanja vzgoje v oddelku.

Trajanje karantene na domu za visokorizične kontakte je od \_\_\_\_\_\_\_\_\_\_\_ do \_\_\_\_\_\_\_\_\_\_\_\_\_. K izvajanju pouka na daljavo / preklicu izvajanja vzgoje v oddelku prehajamo z današnjim dnem vse do konca karantene. (Izračun obdobja karantene na domu za VRK okužene osebe je prikazan v poglavju 4.3. Datum začetka karantene naj bo enak v tem dopisu in seznamu v excel-u, ki ga pošljete na NIJZ.)

Vse nadaljnje epidemiološke postopke bo izvedla epidemiološka služba NIJZ (napotitev v karanteno na domu, navodila za karanteno na domu). Epidemiološka služba bo prepoznanim visokorizičnim kontaktom poslala elektronsko sporočilo na elektronski naslov starša oz. zakonitega zastopnika. V primeru, da epidmeiološka služba ne bo uspela pridobiti elektronskega naslova, bo Izjavo o seznanitvi z napotitvijo v karanteno na domu in Navodila za karanteno na domu poslala po pošti.

Osebe, ki so bolezen covid-19 že prebolele v obdobju 6 mesecev od pojava simptomov oz. znakov bolezni (pri asimptomatskih od potrditve okužbe) oz. 9 mesecev po cepljenju proti covid-19 v primeru visoko rizičnega tesnega kontakta, ne potrebujejo karantene na domu. Dokument **Izjeme glede karantene na domu za osebe, ki so bile v visoko tveganem stiku z osebo s covid-19** je dostopen na: <https://www.nijz.si/izolacija>. V primeru, da take osebe, ki imajo izpolnjeno eno od zgoraj naštetih izjem, prejmejo karantensko odločbo, o tem obvestijo Ministrstvo za zdravje, ki odločbe izdaja na naslov: [odlocbe-karantena.mz@gov.si](mailto:odlocbe-karantena.mz@gov.si). Obvestilu je potrebno dodati dokazilo o izjemi za karanteno na domu (cepljenje, prebolevnost).

Tudi če vaš otrok ni bil prepoznan kot visokorizični kontakt, je najverjetneje imel stik z okuženo osebo, zato je pomembno, da v obdobju 14 dni od zadnjega tesnega stika (z osebo s covid-19 pozorno spremljajte otrokovo zdravstveno stanje. Če se v tem času pojavijo simptomi ali znaki bolezni covid-19 (slabo počutje, prehladni znaki, kašelj, vročina, težko dihanje, glavobol, bolečine v mišicah, izguba vonja ali okusa, bolečine v žrelu ...), **ostanite doma** in **pokličite osebnega ali dežurnega zdravnika**, kjer boste prejeli nadaljnja navodila. Zdravnik bo ocenil, ali je potrebna napotitev na vstopno točko zdravstvenega doma za odvzem brisa.

Ključne informacije o koronavirusu SARS-CoV-2 so dostopne na naslednji povezavi: <https://www.nijz.si/sl/koronavirus-2019-ncov>.

Z lepimi pozdravi,

ime in priimek ravnatelja